www.refdunantul.hu/lap/mezofoldiem

A Mezőföldi Református Egyházmegye jelentése az egyházmegye honlapjáról

“Hirdesd az Igét, állj elő vele, akár alkalmas, akár alkalmatlan az idő…”

2 Timóteus 4, 2

Nagytiszteletű Egyházmegyei Közgyűlés!

 	Megköszönve a bizalmat, örömmel számolok be arról, hogy 2009. szeptember 1-től hivatalosan is megkezdte működését a Mezőföldi Református Egyházmegye honlapja. Augusztusban elkészült egy adatbázis, mely tartalmazza többek között az egyházmegye elnökségével, tisztségviselőivel kapcsolatos legfontosabb adatokat, az esperesi hivatal, a megyében található egyházközségek, az itt szolgáló lelkipásztorok elérhetőségét, az istentiszteletek kezdési időpontját, stb. Továbbá a folyamatosan frissülő hírek, aktualitások menüpontban mindig új beszámolókat, meghívókat, híreket olvashatunk egyházmegyénk, gyülekezeteink, valamint megyénk ifjúságának életéről. Ez az új felület, amit a honlap kínál, helyet biztosít számunkra a bizonyságtételre, hogy itt is hirdetve az Igét egymás hite által épülhessünk. Egy olyan lehetőség ez mai világunkban, amellyel élnünk kell és élni érdemes. Egy olyan eszköz, amelyet valóban egymás építésére, bátorítására és Isten dicsőségére használhatunk! Örülök annak, hogy egyre többen élnek a megyei honlapon való megjelenés lehetőségével és egyben megköszönöm a lelkipásztorok, gondnokok, gyülekezeti tagok segítségét, a honlapra küldött anyagokat. A közös munkában számítunk ezután is a testvérek segítségére! Végül nagy szeretettel várjuk a gyülekezeti, illetve a megyei alkalmakról a beszámolókat, híreket, képeket, valamint a tervezett alkalmakra a meghívókat. Várjuk továbbá az észrevételeket, ötleteket is a megyei honlappal kapcsolatban!

Tisztelettel kérem jelentésem elfogadását!

Sáregres, 2010. március 19.

Testvéri szeretettel: 

									Polgár Tibor
									adminisztrátor

	Határozati javaslat: Az Egyházmegyei Közgyűlés elfogadja az egyházmegye honlapjáról készült jelentést és az Egyházkerülethez felterjeszteni rendeli.